ΓΡΑΠΤΗ ΕΡΩΤΗΣΗ E-2165/00

υποβολή: Ioannis Souladakis (PSE) προς το Συμβούλιο

(30 Ιουνίου 2000)

Θέμα: Χρηματοδότηση τουρκικών ενόπλων δυνάμεων από ευρωπαϊκά κονδύλια

Σύμφωνα με δημοσιεύματα του Τύπου, σε πρόσφατη δήλωσή του ο στρατηγός των Ενόπλων Δυνάμεων της Τουρκίας Ασπαρούκ πρότεινε την χρηματοδότηση του νέου σχεδίου για τις τουρκικές ένοπλες δυνάμεις που είναι αναπτυγμένες στη Νοτιοανατολική Τουρκία από τη βοήθεια της Ευρωπαϊκής Ένωσης προς τη χώρα αυτή. Η βοήθεια, όμως, που απευθύνει η ΕΕ προς την Τουρκία έχει σκοπό την ενίσχυση της χώρας προκειμένου αυτή να καταστεί στο μέλλονποψήφια προς ένταξη, και όχι τηνποβοήθηση των μακρόχρονων προβλημάτων ασφαλείας που αντιμετωπίζει η Τουρκία στις νοτιοανατολικές επαρχίες της, λόγω της άρνησής της να επιλύσει το Κουρδικό πρόβλημα.

Πόσο σίγουρο είναι το Συμβούλιο ότι τα χρηματικά ποσά που κατευθύνονται προς την Τουρκία με σκοπό την ενταξιακή πορεία της στην Ευρωπαϊκή Ένωση δεν καταλήγουν στους προϋπολογισμούς των τουρκικών Ενόπλων Δυνάμεων για την ενίσχυση της τουρκικής στρατιωτικής μηχανής κατά παράβαση κάθε σχετικής νομοθεσίας της Ευρωπαϊκής Ένωσης;

Με ποια μέσα και ποιες διαδικασίες διασφαλίζει και παρακολουθεί το Συμβούλιο την έννομη χρησιμοποίηση των ευρωπαϊκών κεφαλαίων στην Τουρκία και αποκλείει τις σχετικές ορέξεις των Τούρκων στρατιωτικών;

Απάντηση

(20 Νοεμβρίου 2000)

Όλα τα σχέδια που χρηματοδοτούνται από τον κοινοτικό προϋπολογισμό αποφασίζονται βάσει των νομοθετικών πράξεων του Συμβουλίου και, συχνά, του Ευρωπαϊκού Κοινοβουλίου. Όσον αφορά την Τουρκία,πάρχει επί του παρόντος το πρόγραμμα MEDA(1) και ο Κανονισμός του Συμβουλίου σχετικά με την εφαρμογή δράσεων που αποβλέπουν στην εμβάθυνση της τελωνειακής ένωση ΕΚ-Τουρκίας(2). Επιπλέον, το Συμβούλιο διαβίβασε πρόσφατα στο Κοινοβούλιο την κοινή θέση του ενόψει της έκδοσης του Κανονισμού σχετικά με την εφαρμογή δράσεων με στόχο την οικονομική και κοινωνική ανάπτυξη της Τουρκίας(3).

Οι εν λόγω τρεις κανονισμοί περιέχουν συγκεκριμένα και σαφώς καθορισμένα κριτήρια σχετικά με τους τομείς τους οποίους μπορεί να αφορά ένα σχέδιο ή μια δράση συνεργασίας, καθώς επίσης και τους στόχους και τις αρχές που διέπουν τα μέτρα αυτά. Είναι σαφές ότι ο τομέας στον οποίο αναφέρεται ο αξιότιμος κύριος βουλευτής εκφεύγει του πεδίου εφαρμογής των εν λόγω κανονισμών. Το Συμβούλιο είναι πεπεισμένο ότι η Επιτροπή, η οποία εκτελεί τους δημοσιονομικούς κανονισμούς, επικουρούμενη από την επιτροπή MED, συμμερίζεται αυτήν την άποψη και πράττει τα χρειώδη ώστε να αποφευχθεί η κακή χρήση των κονδυλίων που χορηγούνται από την Ευρωπαϊκή Κοινότητα.

Το Συμβούλιο θα μεταχειρισθεί τα μέσα που διαθέτει προκειμένου να διασφαλίσει ότι τα χρηματικά ποσά που χορηγούνται από την Ευρωπαϊκή Κοινότητα στην Τουρκία δεν χρησιμοποιούνται για την ενίσχυση των τουρκικών ενόπλων δυνάμεων.

(1) Κανονισμός (ΕΚ) αριθ. 1488/96 του Συμβουλίου, της 23ης Ιουλίου 1996, σχετικά με συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσης" ΕΕ L 189 της 30.7.1996, σ. 1, τροποποιημένος από τον Κανονισμό 780/98" ΕΕ L 113 της 15.4.1998, σελ. 3.

(2) Κανονισμός (ΕΚ) 764/2000 της 10ης Απριλίου 2000" ΕΕ L 94 της 14.4.2000, σ. 6.

(3) Κοινή θέση που καθορίστηκε από το Συμβούλιο στις 13 Ιουνίου 2000.